Гомумтатар төбәк тарихын өйрәнүчеләр җәмгыяте»

**НИГЕЗЛӘМӘСЕ**

**Гомум кагыйдәләр**

«Гомумтатар төбәк тарихын өйрәнүчеләр җәмгыяте» (ГТТӨҖ) Бөтендөнья татар конгрессы Башкарма комитеты карары нигезендә җирле тарихны һәм татар халкының мәдәниятен өйрәнү, мәдәни-лингвистик (этнологик, фольклор, тел) материалларын анализлау максаты белән барлыкка килгән оешма. Аның нигезендә туган якны өйрәнүчеләр эшен оештыру, шул исәптән ватан тарихы курсы буенча һәм гомумбелем бирү мәктәбендә укытыла торган өстәмә әдәбият итеп кулланыла торган уку әсбапларын язу тора.

Үзенең эшчәнлегендә ГТТӨҖ тарихи-мәдәни мирасыбызны саклауга юнәлтелгән халыкара документларга таяна, шулай ук төбәк тарихын өйрәнүчеләр үзләре яшәгән урыннарда иҗтимагый берләшмәләрнең эшчәнлеген тәртипкә сала торган документларга һәм Россия хокук нормасы канунчылыгыннан чыгып эш итә.

ГТТӨҖ нең фәнни-тикшеренү эше һәм аның составына кергән җирле бүлекчәләр Бөтендөнья татар конгрессы Башкарма комитеты, Мәрҗани исемендәге тарих институты, Татарстан Республикасының Фәннәр Академиясе һәм башка академик оешмалар, шулай ук Татарстан Республикасының Мәгариф һәм фән министрлыгы, Мәдәният министрлыгы белән берлектә алып барыла. ГТТӨҖ нең фәнни-тикшеренү һәм мәгърифәтчелек эшчәнлеген алып барганда аның җирле бүлекчәләре башка халыклар тарихын өйрәнүчеләр җәмгыяте, иҗтимагый оешмалар белән һәм шулай ук дәүләт, муниципаль, коммерцияле структуралар, эшмәкәрләр белән хезмәттәшлек итә ала.

Иң әһәмиятле, төп эшләрне ГТТӨҖ Россия Федерациясе җирлегендә башкара, халыкара эшчәнлек Бөтендөнья татар конгрессы структуралары аша алып барыла.

ГТТӨҖ форумда кабул ителә торган татар төбәк тарихын өйрәнүчеләр хәрәкәте һәм биредәге Нигезләмәдән торган программалар нигезендә төзелә.

**Оештыру структурасы**

Оештыру структурасы буенча ГТТӨҖ иҗтимагый оешма булып тора. Ул җирле милли-мәдәни оешмалар карары нигезендә һәм Бөтендөнья татар конгрессы кысаларында эшләүче җирле төбәк тарихын өйрәнүчеләрнең форумында оеша. ГТТӨҖ нең оештыру форумы Бөтендөнья татар конгрессы инициативасы буенча Татарстан Республикасы башкаласы Казан шәһәрендә җыела.

ГТТӨҖнең структуралы өлешләре булып җирле төбәк тарихын өйрәнүчеләр җәмгыяте тора. Аларның вәкаләтләрен форумда сайланган делегатлар башкара, ГТТӨҖ нең җитәкче органында – аларның вәкилләре.

Коллектив әгъзалардан башка җирле төбәк тарихын өйрәнүчеләр җәмгыяте буларак, ГТТӨҖ нең составына төбәк тарихы буенча хезмәтләр язган танылган шәхесләр дә кабул ителергә мөмкин.

**Җитәкче органнар**

1. ГТТӨҖ нең югары органы булып, ике елга бер тапкыр ГТТӨҖнең Советы карары нигезендә җыела торган форум (съезд) тора. Оештыру форумы Бөтендөнья татар конгрессы Башкарма комитеты карары нигезендә уздырыла.

ГТТӨҖ форумында 60 % да ким булмаган сайланган делегатлар катнашса, ул юридик яктан хокукый дип санала. Карарлар катнашучы делегатларның күпчелек тавышы белән кабул ителә. Аерым компетенция таләп иткән сораулар Форум делегатларының 2/3 тавышы белән кабул ителә.

Форумның аерым компетенция таләп иткән сорауларына:

– ГТТӨҖ нең Нигезләмәсен һәм аның эшчәнлегенең программасын кабул итү, аларга үзгәрешләр һәм өстәмәләр кертү, шулай ук әлеге иҗтимагый оешманың эшчәнлеге белән бәйле башка документларны кабул итү;

– җитәкче оешма итеп ике елга ГТТӨҖ нең Советын сайлау;

– ГТТӨҖ нең җитәкче органының хисабын тыңлау, аның составына яңа әгъзалар кертү һәм искеләрен чыгару.

1. ГТТӨҖ нең Советы җитәкче орган булып тора һәм түбәндәге хокукларга ия:

* ике еллык вәкаләте булган бюроны сайлый;
* ГТТӨҖ шулай ук Совет рәисен һәм аның урынбасарын сайлый;
* ГТТӨҖ нең әгъзаларын кабул итә;
* Устав һәм программалы документларны һәм шулай ук ГТТӨҖ белән бәйле башка материалларны раслый;
* Академик оешмалар белән берлектә фәнни-методик төркем булдыра;
* ГТТӨҖ нең бюджетын һәм аның финанс-хуҗалык эшчәнлеген булдыра;
* әлеге иҗтимагый оешманың контроль органнарын булдыра.

Совет әгъзаларының гомум саныннан 2/3 катнашкан очракта Советның утырышы юридик яктан хокукый дип санала. Карарлар ачык тавыш бирү рәвешендә утырышта катнашкан Совет әгъзаларының күпчелек тавышы белән кабул ителә.

Совет елга ике тапкырдан да ким җыелмый. Совет утырышлары арасында тиешле карарларны бюро кабул итә, һәм раслый.

1. ГТТӨҖ нең югары вазыйфалы заты булып аның рәисе тора. Ул Совет утырышында сайлана. Рәиснең вәкаләте Совет әгъзаларының 2/3 тавышы белән вакытыннан алда туктаттырылырга мөмкин.
2. Совет рәисе:

* Совет бюро эшчәнлеген җитәкли;
* ГТТӨҖ нең эшчәнлеге буенча кабул ителгән программаларның тормышка ашыруын оештыра;
* Совет эшенең һәм бюроның финанс-хуҗалык тәэминаты белән шөгыльләнә;
* Советның рәис урынбасары кирәкле очракта рәис вазыйфасын башкара.

**ГТТӨҖ «эшчәнлегенең финанслануы**

Әлеге оешманың эшчәнлеген финанслау ирекле, хәйрия рәвешендә ГТТӨҖ нең счетында җыелган акчалар белән тәэмин ителә.

**ГТТӨҖ нең структуралы бүлекчәләр   
эшчәнлеге белән идарә итүдә катнашуы**

ГТТӨҖ нең коллектив әгъзалары оешманың эшендә үзләренең вәкилләре аша, ГТТӨҖ нең шәхси әгъзалары үзләре турыдан туры катнаша.

**ГТТӨҖ нең атрибутлары**

Оешма Советта расланган билгегә һәм башка атрибутикага ия була ала.

**ГТТӨҖ эшчәнлегенең туктатылуы**

ГТТӨҖ эшчәнлегенең туктатылуы форум карары белән депутатларының 2/3 тавышы белән хәл ителә.